फिर डरा हुआ व्यक्ति देवप्रकोप के भय से बकरा दे देता है और फिर उस बकरे की बलि देकर देवता के पुजारी और कारदार चाव से खाते हैं। क्या देवता आदमी-आदमी में भेद कर सकते हैं? अगर वे करते हैं तो उनको देवता माना ही नहीं जाना चाहिए। दरअसल यह देवता की बनाई व्यवस्था नहीं, बल्कि देवता के आसपास रहकर अपना तंत्र चलाने वाले लोगों की बनाई व्यवस्था है। लेकिन हम इसलिए इस पर यकीन कर लेते हैं क्योंकि हमें लगता है कि ये देवता प्रत्यक्ष हैं और अपने गुर के माध्यम से हमसे संवाद करते हैं।